Kammerkórinn Schola cantorum heldur árlega jólatónleika sína í Hallgrímskirkju föstudaginn 20. desember kl. 12 . Á vetrarsólstöðum flytur Schola cantorum hugljúfa jólatónlist úr ýmsum áttum . Nýleg íslensk jólalög í bland við önnur vel þekkt , bæði íslensk og erlend munu hljóma og má þar nefna Betlehemsstjörnuna eftir Áskel Jónsson , Stráið salinn í útsetningu John Rutter , Hátíð fer að höndum ein í útsetningu Auðar Guðjohnsen og Ó , helga nótt eftir Adams . Fleiri falleg jólalög eftir Gunnar Andreas Kristinsson , Daníel Bjarnason , Hreiðar Inga Þorsteinsson og fleiri verða einnig á efnisskránni . Upplagt tækifæri til að koma við í Hallgrímskirkju í hádeginu , auðga jólaandann og fagna bjartari tíð .